
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τακτοποίηση πληρωμών Δημοσίων Επενδύσεων με τη 
λήξη του οικονομικού έτους, χρηματοδότηση του 

επομένου και ρύθμιση σχετικών θεμάτων. 1 

Τ ροποποίηση της 41517/Β. 1972/4.12.1998 απόφασης 
του Υπουργού Εθνικής Οικονομίας « Κανονισμός 

Αναδοχών» όπως ισχύει. 2 

Απόσταξη σύκων και αποσύκων από τους διήμερους 
οινοπνευματοποιούς Α' Κατηγορίας του Νομού 

Μαγνησίας». 3 

Έγκριση υπερωριακής απασχόλησης με αμοιβή κατά 
τις απογευματινές ώρες των υπαλλήλων που υπη¬ 
ρετούν στην Γενική Γραμματεία Κοινωνικών Ασφα¬ 
λίσεων. 4 

Καθιέρωση απογευματινής υπερωριακής εργασίας 

για υπαλλήλους του Υπ. Οικονομικών. 5 

Καθορισμός αποζημίωσης, των μελών της Ομάδας Δι¬ 
οίκησης Έργου για την Υλοποίηση του Ολοκληρω¬ 
μένου Πληροφορικού Συστήματος Τελωνείων. 

(ΟΠΣΤ-ΙΟΙδ). 6 

Ανάκληση Απόφασης Πολιτογράφησης. 7 

Διόρθωση Απόφασης Πολιτογράφησης. 8 

Κατασκευές και εγκαταστάσεις στους κοινόχρηστους 
χώρους του οικισμού για τις οποίες δεν απαιτείται 

άδεια οικοδομής. 9 

Αποστολή παιδιών υπαλλήλων ΟΕΚ σε βρεφονηπια¬ 
κούς σταθμούς. 10 

Τ ροποποίηση της 39808/10.9.1998 απόφασης Υπουρ¬ 
γού Πολιτισμού. 11 


ΑΠΟΦΑΣΕΙ Σ 

Αριθ. 42828/ΔΕ-10955 (1) 

Τακτοποίηση πληρωμών Δημοσίων Επενδύσεων με τη λή¬ 
ξη του οικονομικού έτους, χρηματοδότηση του επομέ¬ 
νου και ρύθμιση σχετικών θεμάτων. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του Ν. 2212/22.9.52 (ΦΕΚ.266/Α/ 


25.9.52) , των Ν.Δ. 2957/10.8.54 (ΦΕΚ 486/Α/18.8.54) και 
4355/20.8.64 (ΦΕΚ 146/Α/28.8.64). 

β. Τις αποφάσεις των Υπουργών Συντονισμού και Οικο¬ 
νομικών αριθ. 25812/19.6.52, 21356/12.3.53 (ΦΕΚ 75/Β/ 

26.3.53) , 32965/23.5.53 (ΦΕΚ 128/Β/8.6.53), 39410/ 
30.6.53 (ΦΕΚ 167/Β/31.7.53), 50202/ΛΟ 607/16.12.59, 
41891/ΛΟ 935/14.11.60 (ΦΕΚ 485/Β/30.11.60), 46450/ΛΟ 
975/21.12.60 (ΦΕΚ 3/Β/4.1.61), 61029/ΛΟ 393/23.12.64 
(ΦΕΚ 118/Β/11.2.65) και 72589/ΛΟ 467/27.12.65 (ΦΕΚ 
6/Β/11.1.66) «περί τρόπου ενεργείας πληρωμών δημο¬ 
σίων επενδύσεων κλπ.» καθώς και την απόφασή μας αριθ. 
8511/493/17.1.72 (ΦΕΚ 78/Β/27.1.72) «περί εφαρμογής 
διοικητικής αποκέντρωσης στην ενταλματοποίηση των 
δαπανών δημοσίων επενδύσεων». 

γ. Την εγκύκλιο του Υπουργείου Συντονισμού αριθ. ΛΟ 
588/15.6.56 «περί διαδικασίας χρηματοδότησης δημο¬ 
σίων επενδύσεων». 

δ. Τις διατάξεις των Συλλογικών Αποφάσεων έτους 2001. 

ε. Το γεγονός ότι από την διάταξη αυτής της απόφασης 
δεν προκαλέιται δαπάνη εις βάρος του κρατικού προϋπο¬ 
λογισμού 

στ. Το Πρόγραμμα Δημοσίων Επενδύσεων έτους 2001 - 
2002 . 

ζ. Την κοινή απόφαση του Πρωθυπουργού και του 
Υπουργού Εθνικής Οικονομίας με αρ. πρ. 37610/ 
31.10.2001 «Καθορισμός αρμοδιοτήτων των Υφυπουρ¬ 
γών Εθνικής Οικονομίας» (ΦΕΚ 1485/Β/31.10.01)». 

η. Την κοινή απόφαση του Πρωθυπουργού και του 
Υπουργού Οικονομικών με αριθμό πρωτ. 1100383/1330/ 
Α0006/2001 (ΦΕΚ 1485Β') «Καθορισμός αρμοδιοτήτων 
των Υφυπουργών Οικονομικών. 

θ. Την ανάγκη να διαχωρισθούν οι πληρωμές δημοσίων 
επενδύσεων του οικονομικού έτους που λήγει, να καθορι- 
σθεί η διαδικασία της χρη ματοδότη σης για το επόμενο και να 
ρυθμιστούν ορισμένα άλλα σχετικά θέματα, αποφασίζουμε: 

Για την τακτοποίηση των πληρωμών δημοσίων επενδύ¬ 
σεων με τη λήξη του οικονομικού έτους καθώς επίσης και 
για την ομαλή συνέχιση της εκτέλεσης του προγράμμα¬ 
τος κατά τις αρχές του επομένου έτους, ναεφαρμοσθούν 
τα ακόλουθα: 

Α. ΤΑΚΤΟΠΟΙΗΣΗ ΠΛΗΡΩΜΩΝ ΤΟΥ ΟΙΚΟΝΟΜΙΚΟΥ 
ΕΤΟΥΣ 2001 

Προθεσμία ενέργειας πληρωμών του οικονομικού 
έτους που λήγει 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Για την καλύτερη δυνατή αξιοποίηση των διαθεσίμων 
πόρων του Προγράμματος σύμφωνα και με τις οδηγίες 
της Εγκυκλίου του ΠΔΕ 2001 με αρ. πρ. 2596/ΔΕ- 
398/25.1.2001 και για την διευκόλυνση των εργασιών της 
Τράπεζας της Ελλάδος ιδιαίτερα τον μήνα Δεκέμβριο, η 
Τράπεζα της Ελλάδος παρακαλείται να εκτελεί κατανο¬ 
μές χρηματοδότησης μέχρι 28.12.2001 και να είναι σε θέ¬ 
ση να εκτελέσει το νέο Πρόγραμμα από 1.1.2002 χωρίς 
περαιτέρω καθυστερήσεις. 

2. Οι αναλήψεις από τους λογαριασμούς δημοσίων 
επενδύσεων που τηρούνται στην Τράπεζα της Ελλάδος, 
για την πραγματοποίηση πληρωμών εσωτερικού ή εξωτε¬ 
ρικού σε βάρος του προϋπολογισμού δημοσίων επενδύ¬ 
σεων του οικονομικού έτους που λήγει, επιτρέπεται να γί¬ 
νουν το αργότερο μέχρι της 28 Δεκεμβρίου 2001. 

Προθεσμία επιστροφής υπολοίπων προκαταβολών 

3. Οι υπόλογοι διαχειριστές των λογαριασμών δημο¬ 
σίων επενδύσεων υποχρεούνται, σύμφωνα με την καθιε¬ 
ρωμένη διαδικασία, μέχρι της ίδιας ως άνω ημερομηνίας 
να επανακαταθέσουν κάθε υπόλοιπο προκαταβολής, που 
έχουν αναλάβει κατά τη διάρκεια του οικονομικού έτους 
που λήγει, στο λογαριασμό του έργου από τον οποίο έχει 
αναληφθεί η προκαταβολή αυτή. 

4. Οι Υπηρεσίες Δημοσιονομικού Ελέγχου των Υπουρ¬ 
γείων και Νομαρχιακών Αυτοδιοικήσεων και τα Ειδικά Λο¬ 
γιστήρια, πρέπει να δώσουν τις απαραίτητες σχετικές 
οδηγίες στους διαχειριστές των έργων και να ελέγξουν 
κάθε περίπτωση που δεν θα είναι σύμφωνα με την ως άνω 
διαδικασία. 

5. Από την ανωτέρω υποχρέωση εξαιρούνται: 

α. Οι διαχειριστές λογαριασμών διοικητικών δαπανών 
για τις πληρωμές μηνός Δεκεμβρίου 2001, οι οποίοι υπο- 
χρεούνται τα τυχόν αδιάθετα υπόλοιπα προκαταβολών 
να τα καταθέσουν εντός του μηνός Ιανουάριου 2002 στο 
λογαριασμό «αδιάθετα υπόλοιπα παρελθόντων οικονομι¬ 
κών ετών». 

β. Τα Νομικά Πρόσωπα Δημοσίου Δικαίου καθώς και οι 
Δημόσιοι Οργανισμοί, που έχουν ορισθεί διαχειριστές λο¬ 
γαριασμών δημοσίων επενδύσεων σύμφωνα με την από¬ 
φαση αριθ. 32965/23.5.53, για τους οποίους έχουν εφαρ¬ 
μογή οι ισχύουσες ειδικές διατάξεις. 

γ. Η Τράπεζα της Ελλάδος για τις αναλήψεις που κάνει 
από τον αντίστοιχο λογαριασμό δαπανών εξωτερικού. 

Προθεσμία αποστολής δικαιολογητικών και έκδοση 
χρηματικών ενταλμάτων 

6. Οι αρμόδιες υπηρεσίες των Υπουργείων, υποχρεού- 
νται να στείλουν τα δικαιολογικά των πληρωμών που θα 
γίνουν μέχρι τέλους Δεκεμβρίου 2001 σε βάρος του προ¬ 
ϋπολογισμού δημοσίων επενδύσεων του οικονομικού 
έτους που λήγει, στις Υπηρεσίες Δημοσιονομικού Ελέγ¬ 
χου των Υπουργείων, Νομαρχιακών Αυτοδιοικήσεων ή τα 
Ειδικά Λογιστήρια, το αργότερο μέχρι 10 Ιανουάριου 
2002 . 

7. Εξουσιοδοτούνται οι ανωτέρω Υπηρεσίες Δημοσιο¬ 
νομικού Ελέγχου και τα Ειδικά Λογιστήρια να συνεχίσουν, 
με βάση τα δικαιολογητικά που θα τους αποστέλλονται 
σύμφωνα με την προηγούμενη παράγραφο, την έκδοση 
συμψηφιστικών χρηματικών ενταλμάτων πληρωμής (τα¬ 
κτικών ή προπληρωμής) σε βάρος των πιστώσεων του 
προϋπολογισμού δημοσίων επενδύσεωντου οικονομικού 
έτους που λήγει, μέχρι τέλους Φεβρουάριου 2002 το αρ¬ 
γότερο. 

8. Οι πιστώσεις του προϋπολογισμού δημοσίων επεν¬ 


δύσεων που μεταβιβάστηκαν στους δευτερεύοντες δια- 
τάκτες με επιτροπικά εντάλματα ισχύουν, εφόσον δεν 
ανακλήθηκαν, μέχρι της ίδιας ως άνω ημερομηνίας, δη¬ 
λαδή μέχρι τέλος Φεβρουάριου 2002. 

Ανάκληση αδιαθέτων υπολοίπων του οικονομικού 
έτους που λήγει 

9. Προς τακτοποίηση και διαχωρισμό των πληρωμών 
δημοσίων επενδύσεων του οικονομικού έτους που λήγει, 
ανακαλούνται όλα τα κατά την 31 Δεκεμβρίου 2001 υπό¬ 
λοιπα των λογαριασμών δημοσίων επενδύσεων που τη¬ 
ρούνται στην Τράπεζα της Ελλάδος. 

Εξαιρούνται τα υπόλοιπα των λογαριασμών που έχουν 
ως διαχειριστή Νομικό Πρόσωπο Δημοσίου Δικαίου ή Δη¬ 
μόσιο Οργανισμό για τους οποίους έχουν εφαρμογή οι 
διατάξεις της απόφασης αριθ. 32965/23.5.53, καθώς επί¬ 
σης και αυτών που έχουν ενταχθεί στην κατηγορία των 
«λοιπών λογαριασμών». 

10. Η εξόφληση των διοικητικών δαπανώντου έτους που 
λήγει, πρέπει να γίνει μέχρι τέλους Δεκεμβρίου 2001 είτε 
με τακτική πληρωμή είτε με ανάληψη προκαταβολής μέ¬ 
σα στον ίδιο μήνα, η οποία θα αποδοθεί, όπως καθορίζε¬ 
ται στην ανωτέρω παράγραφο 4, μέχρι τέλους Ιανουάρι¬ 
ου 2002. 

Β. ΧΡΗΜΑΤΟΔΟΤΗΣΗ ΔΗΜΟΣΙΩΝ ΕΠΕΝΔΥΣΕΩΝ ΤΟΥ 
ΕΠΟΜΕΝΟΥ ΟΙΚΟΝΟΜΙΚΟΥ ΕΤΟΥΣ 2002 

11. Το πρόγραμμα δημοσίων επενδύσεων που θα εκτε- 
λεστεί κατά το προσεχές έτος, θα προσδιορισθεί με τις 
συλλογικές αποφάσεις που θα εκδοθούν για το έτος αυ¬ 
τό, οι οποίες θα καθορίζουν τόσο τα έργα που θα εκτελε- 
σθούν όσο και την ετήσια πίστωση κάθε έργου, ακόμη δε 
και το συνολικό ύψος πληρωμών κάθε συλλογικής από¬ 
φασης. 

Μέχρι όμως να πραγματοποποιηθεί η έκδοση των ανω¬ 
τέρω συλλογικών αποφάσεων έτους 2002 και για να εξα- 
σφαλισθεί η ομαλή, χωρίς διακοπή, συνέχιση της εκτέλε- 
σηςτου προγράμματος από τις αρχέςτου νέου έτους, πα¬ 
ρέχονται με την απόφαση αυτή οι ακόλουθες εγκρίσεις 
χρηματοδότησης και πληρωμών σε βάρος των πιστώσε¬ 
ων του προσεχούς έτους: 

α. Κάθε έργο και μελέτη, του λοιπού ΠΔΕ (Εθνικοί Πό¬ 
ροι) που περιλαμβάνεται στις συλλογικές αποφάσεις 
ΣΑΕ, ΣΑΜ, ΣΑΕΠ, ΣΑΜΠ, ΣΑ/1, ΣΑ/5 και ΣΑ/6, καθώς και 
για κάθε έργο ή μελέτη του συγχρηματοδοτούμενου ΠΔΕ 
(Γ ΚΠΣ, Κοινοτικές Πρωτοβουλίες, Ταμείο Συνοχής II 
κ.λ.π.) που περιλαμβάνεται στις συλλογικές αποφάσεις 
ΣΑ/3 και ΣΑ/7 του έτους 2001 και δεν αποπερατώθηκε ή 
δεν αποπληρώθηκε στο έτος αυτό, μπορεί να χρηματο¬ 
δοτηθεί μέχρι του ποσού που δεν δαπανήθηκε από την 
εγκεκριμένη πίστωση του έτους 2001 και επί πλέον με πο¬ 
σοστό μέχρι είκοσι τοις εκατό (20%) της πίστωσής του, 
ομοίως, του έτους 2001. 

Επισημαίνεται στους φορείς εκτέλεσης ότι επιτρέπεται 
να χρηματοδοτούν έργα των ΣΑ/3 & ΣΑ/7 εντός του 2002 
με την παραπάνω διαδικασία των προκαταβολών, μόνον 
εφόσον για τα έργα του Γ' ΚΠΣ έχουν εκδοθεί από τις αρ¬ 
μόδιες διαχειριστικές αρχές αποφάσεις έγκρισης έντα¬ 
ξής τους στα οικεία επιχειρησιακά προγράμματα και για 
τα έργα του Ταμείου Συνοχής II εφόσον συνεχίζονται και 
μετά το 2001 βάσει της απόφασης έγκρισής τους από το 
Ταμείο Συνοχής. 

Προϋπόθεση εφαρμογής των ανωτέρω εγκρίσεων είναι 
ότι αφενός η χρηματοδότηση και οι αντίστοιχες πληρω¬ 
μές θα γίνονται μέσα στα όρια του ολικού προϋπολογι- 

σμού που έχει εγκριθείγια κάθε έργο και μελέτη και αφε¬ 
τέρου η διάθεση των πιστώσεων θα είναι σύμφωνη με τον 
προϋπολογισμό αυτό και τους ειδικούς όρους που τυχόν 
υπάρχουν. Κάθε αναγκαία επαύξηση ή τροποποίηση 
όρων, πρέπει να προταθεί από τα Υπουργεία και τις Περι¬ 
φέρειες για έγκριση με τις συλλογικές αποφάσεις του 
έτους 2002. 

Για κάθε έργο και μελέτη στο συγχρηματοδοτούμενο 
ΠΔΕ (Β' ΚΠΣ) που περιλαμβάνεται στις ΣΑ/2 και ΣΑ/4 δεν 
θα έχει εφαρμογή η διαδικασία άντλησης του υπολοίπου 
της πίστωσης του 2001 και του 20% αυτής, δεδομένου ότι 
τα έργα αυτά με το κλείσιμο του Β' ΚΠΣ ολοκληρώνουν 
φυσικό και οικονομικό αντικείμενο μέχρι 31.12.2001. Για 
όσα έργα αποφασισθεί να συνεχισθεί η χρηματοδότησή 
τους εντός του 2002, τότε πρέπει να προηγηθεί απόφαση 
ένταξής τους (προέγκριση) στο συγχρηματοδοτούμενο 
ΠΔΕ (ΣΑ/2, ΣΑ/4) του έτους 2002. 

Η χρηματοδότηση των νέων έργων θα γίνει μετά την 
έγκριση της ένταξης αυτών στο ΠΔΕ έτους 2002. 

β. Η ευθύνη εφαρμογής της παραγράφου αυτής ενα¬ 
πόκειται στους φορείς εκτέλεσης οι οποίοι έχουν αρμο¬ 
διότητα στην έκδοση αποφάσεων κατανομών χρηματο¬ 
δότησης. 

Παρεκκλίσεις, ενδέχεται να οδηγήσουν σε καταλογι¬ 
σμούς των ποσών που θα διατεθούν. 

γ. Ολες οι ανωτέρω εγκρίσεις έχουν προθεσμία μέχρι 
την έκδοση κάθε συλλογικής απόφασης οπότε, για τη συ¬ 
γκεκριμένη απόφαση που εκδόθηκε, ισχύουν οι πιστώ¬ 
σεις και διατάξεις αυτής. 

δ. Εργα τα οποία θα χρηματοδοτηθούν σύμφωνα με τις 
εγκρίσεις της παραγράφου αυτής και δεν θα καλύπτονται 
με αντίστοιχη πίστωση από συλλογική απόφαση που θα 
εκδοθεί, πρέπει να τακτοποιηθούν εκ των υστέρων με 
ενέργεια και ευθύνη των αρμοδίων Φορέων - Υπουργείων 
- Περιφερειών. 

ε. Η Τράπεζα της Ελλάδος εξουσιοδοτείται να εκτελεί, 
με ευθύνη των Υπουργείων, εντολές χρηματοδότησης 
εσωτερικού και εξωτερικού, σύμφωνα με αυτά που καθο¬ 
ρίστηκαν ανωτέρω. Τα ποσά των χρηματοδοτήσεων αυ¬ 
τών θα καταλογίσει έκτων υστέρων σε βάρος των πιστώ¬ 
σεων που θα εγκριθούν με τις συλλογικές αποφάσεις 
έτους 2002. 

12. Διευκρινίζεται ότι τα υπόλοιπα της 31 Δεκεμβρίου 
2001 των λογαριασμών εξουσιοδότησης των έργων, με¬ 
λετών και διοικητικών δαπανών που τηρούνται στην Τρά¬ 
πεζα της Ελλάδος και τα οποία θα ακυρωθούν σύμφωνα 
με την παράγραφο 8 της απόφασης αυτής, δεν επαναχο- 
ρηγούνται στο νέο έτος. 

Η επανατροφοδότηση των λογαριασμών θα γίνει με νέα 
χρηματοδότηση από τους λογαριασμούς των συλλογι¬ 
κών αποφάσεων ύστερα από πρόταση των φορέων και 
σύμφωνα με τη διαδικασία που ισχύειή, κατάτον Ιανουά¬ 
ριο μόνο, και απευθείας από το Υπουργείο Εθνικής Οικο¬ 
νομίας. 

13. Υπενθυμίζεται, τέλος, ότι τα υπόλοιπα των λογαρια¬ 
σμών της 31 Δεκεμβρίου 2001 που τηρούνται στην Τρά¬ 
πεζα της Ελλάδος και έχουν διαχειριστή Νομικό Πρόσω¬ 
πο Δημοσίου Δικαίου ή Δημόσιο Οργανισμό ή Δημόσια 
Επιχείρηση δεν ανακαλούνται και οι πληρωμές από τους 
λογαριασμούς αυτούς συνεχίζονται μέχρι περατώσεως 
των έργων, άσχετα από το οικονομικό έτος, είναι αυτο¬ 
νόητο, ότι τα ανωτέρω Νομικά Πρόσωπα κλπ., πρέπει να 
ξαναγράψουν στον προϋπολογισμό τους του επομένου 


έτους τα υπόλοιπα αυτά, εφαρμόζοντας τις διατάξεις της 
απόφασης αριθ. 32965/23.5.53. 

Στα ανωτέρω υπόλοιπα των λογαριασμών αυτών δεν 
έχουν εφαρμογή οι διατάξεις της παραγράφου αυτής για 
τυχόν αδιάθετα υπόλοιπα στα ταμεία των Νομικών Προ¬ 
σώπων από χρηματοδοτήσεις ΣΑ/2 & ΣΑ/4 και οι φορείς 
υποχρεούνται να επιστρέψουντατυχόν αδιάθετα υπόλοι¬ 
πά τους την 31 Δεκεμβρίου 2001, στα αδιάθετα υπόλοιπα 
παρελθόντων ετών στην Τράπεζα της Ελλάδος. Η δυνα¬ 
τότητα επαναχρηματοδότησής τους θα εξετασθεί με βά¬ 
ση τη διαδικασία που περιγράφεται στην παράγραφο 11 α 
της παρούσας απόφασης (προεγκρίσεις). 

Γ. ΕΝΕΡΓΕΙΕΣ ΤΡΑΠΕΖΑΣ ΤΗΣ ΕΛΛΑΔΟΣ ΜΕ ΤΗ ΛΗΞΗ 
ΤΟΥ ΟΙΚΟΝΟΜΙΚΟΥ ΕΤΟΥΣ 

Ανάκληση υπολοίπων λογαριασμών δημοσίων επενδύ¬ 
σεων 

14. Για την ανάκληση των αδιαθέτων υπολοίπων της 
χρηματοδότησης εσωτερικού του οικονομικού έτους που 
λήγει, η Τράπεζα της Ελλάδος (κεντρικό, υποκαταστήμα¬ 
τα και πρακτορεία) πρέπει την 31 Δεκεμβρίου 2001 αμέ¬ 
σως μετά το τέλος των συναλλαγών, να μεταφέρει όλα τα 
υπόλοιπα των λογαριασμών κατηγορίας εξουσιοδότησης 
πληρωμής, τόσο των έργων κλπ. όσο και των λογαρια¬ 
σμών των συλλογικών αποφάσεων, σε λογαριασμό δημο¬ 
σίων επενδύσεων που θα ανοιχθεί στο κεντρικό κατάστη¬ 
μα με τίτλο «Υπουργείο Εθνικής Οικονομίας - Λογαρια¬ 
σμός ακυρωθεισών εξουσιοδοτήσεων πληρωμής». Ο 
λογαριασμός αυτός, αμέσως μετά τη συμφωνία των υπο¬ 
λοίπων που ακυρώθηκαν, θα μηδενισθεί από την Τράπεζα 
χωρίς επαναφορά των υπολοίπων αυτών στους λογαρια¬ 
σμούς από τους οποίους ανακλήθηκαν. 

15. Τα υπόλοιπα των άλλων λογαριασμών δηλαδή: α) 
των έργων τα οποία έχουν διαχειριστή Νομικό Πρόσωπο 
Δημοσίου Δικαίου ή Δημόσιο Οργανισμό και β) των έργων 
που έχουν ενταχθεί στην κατηγορία «λοιποί λογαρια¬ 
σμοί», δεν θα υποστούν μεταβολή, εκτός της μεταφοράς 
τους «εις νέον» σύμφωνα με τα καθιερωμένα. 

Ειδικά θέματα 

16. Οι διορισμένοι διαχειριστές των λογαριασμών, αν 
δεν αντικατασταθούν με ειδική απόφαση, θα παραμεί¬ 
νουν και κατάτο νέο οικονομικό έτος και θα ενεργούν ανα¬ 
λήψεις με νέο στέλεχος επιταγών που θα χορηγηθεί από 
την Τράπεζα της Ελλάδος. 

17. Επιταγές που θαεκδοθούν μέχριτης 28 Δεκεμβρίου 
2001 και δεν θα εξοφληθούν μέχρι την ημερομηνία αυτή, 
δεν θα εξοφλούνται μεταγενέστερα παρά μόνον μετά από 
νέα χρηματοδότηση και η σχετική δαπάνη θα βαρύνει τις 
πιστώσεις του νέου οικονομικού έτους εφόσον πληρού- 
νται οι προϋποθέσεις της παραγράφου 11α της παρού¬ 
σας απόφασης. 

Τονίζεται ιδιαίτερα, ότι οι αρμόδιες υπηρεσίες πρέπει 
να μεριμνήσουν για την έγκαιρη και μάλιστα μέσα στο μή¬ 
να Δεκέμβριο 2001 εξόφληση λογαριασμών που αφο¬ 
ρούν σε δαπάνες λήγοντος έτους που έχουν εκκαθαρι- 
σθεί. Επίσης να μεριμνήσουν για την έγκαιρη εξόφληση 
τυχόν διοικητικών δαπανών είτε με τακτική πληρωμή είτε 
με ανάληψη προκαταβολής. 

18. Εξουσιοδοτείται η Τ ράπεζα της Ελλάδος να εκτελεί 
τηλεγραφικώς κατά το τέλος του μήνα Δεκεμβρίου 2001 
επείγουσες εντολές μεταφοράς πιστώσεων, με χρέωση 
του λογαριασμού τηλεγραφικών εξόδων του Υπουργείου 
Εθνικής Οικονομίας. 

Αναγγελίες και παροχή στοιχείων 

19. Η Τράπεζα της Ελλάδος (κεντρικό, υποκαταστήμα¬ 
τα και πρακτορεία), κατά την εκτέλεση της απόφασης αυ¬ 
τής, πρέπει να δώσει στα αρμόδια Υπουργεία κλπ. πλήρη 
στοιχεία σχετικά με τις ενέργειές της. 

20. Ειδικά, τα υποκαταστήματα και πρακτορεία πρέπει 
να έχουν υπόψη τα εξής, σχετικά με το τηλεγράφημά τους 
προς το Υπουργείο Εθνικής Οικονομίας αναγγελίας των 
υπολοίπων της 31 Δεκεμβρίου 2001: 

α. Τα υπόλοιπα κάθε λογαριασμού θα αναγγελθούν 
όπως έχουν πριν από την ανωτέρω μεταφορά τους στο 
κεντρικό κατάστημα (για λογαριασμούς εξουσιοδότη¬ 
σης) και θα διατυπωθούν, κατ’ εξαίρεση για το μήνα Δε¬ 
κέμβριο, σε ακριβή ποσά και όχι σε χιλιάδες δραχμές. 

β. Τα ανωτέρω υπόλοιπα θα αναγγελθούν κατά κατηγο¬ 
ρία λογαριασμών, όπως συνήθως, θα γίνει όμως απαραί¬ 
τητα μνεία της, σε εκτέλεση της απόφασης αυτής, μετέ- 
πειτα ενέργειας της Τράπεζας με τις ενδείξεις: 

ι. Ανακληθέντα υπόλοιπα εξουσιοδότησης και 

ιι. Υπόλοιπα νομικών προσώπων εις νέον. Υπενθυμίζεται 
ότι, όλους τους μήνες πρέπει να γράφεται στο τηλεγρά¬ 
φημα το σύνολο των υπολοίπων κάθε κατηγορίας, όταν οι 
λογαριασμοί είναι περισσότεροι από ένας. 

γ. Ανάλογη διατύπωση θα έχουν και οι σχετικές κατα¬ 
στάσεις που θα αποσταλούν στη συνέχεια στα Υπουργεία 
Εθνικής Οικονομίας και Οικονομικών. 

Δ. ΜΕΤΑΒΟΛΕΣ ΠΡΟΫΠΟΛΟΓΙΣΜΟΥ ΔΗΜΟΣΙΩΝ 
ΕΠΕΝΔΥΣΕΩΝ 

21 .Οι μεταβολές στον Προϋπολογισμό Δημοσίων Επεν¬ 
δύσεων 2002 που αποσκοπούν στην εναρμόνιση των πι¬ 
στώσεων αυτού με τις πληρωμές του προγράμματος δη¬ 
μοσίων επενδύσεων που εγκρίνονται ή πραγματοποιού¬ 
νται, θα συνεχίσουν να γίνονται με αποφάσεις του 
Υπουργείου Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2001 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ 

Γ. ΦΛΩΡΙΔΗΣ 

-♦- 

Αριθ. 42756/Β.1765 (2) 

Τροποποίηση της 41517/Β. 1972/4.12.1998 απόφασης 
του Υπουργού Εθνικής Οικονομίας « Κανονισμός Ανα¬ 
δοχών» όπως ισχύει. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του άρθρου 3 παρ. 2 του Ν.2651/1998 
(ΦΕΚ Α' 248/3.11.98). 

2. Τηνυπ’ αριθμ. 41517/Β. 1972/4.12.1998 απόφαση του 
Υπουργού Εθνικής Οικονομίας « Κανονισμός Αναδοχών» 
όπως ισχύει. 

3. Την με αριθμό 1/231/23.11.2001 απόφαση/εισήγηση 
του Δ.Σ. της Επιτροπής Κεφαλαιαγοράς. 

4. Το με αριθμό Πρωτ. 1132/29.11.2001 έγγραφο της 
Τράπεζας της Ελλάδος 

5. Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

1. Η με αριθμό 41517/Β. 1972/4.12.1998 (ΦΕΚ 1257 Β') 


απόφαση του Υπουργού Εθνικής Οικονομίας, όπως ισχύ¬ 
ει, τροποποιείται ως εξής: 

α. Η παράγραφος 6 του άρθρου 6 αντικαθίσταται ως 
εξής: «Απαγορεύεται στους Αναδόχους και στους Συμ¬ 
βούλους να αποκτούν κατά τη διάρκεια της Ευαίσθητης 
Περιόδου, χρηματιστηριακώς ή εξωχρηματιστηριακώς, 
κινητές αξίες που αποτελούν αντικείμενο της αναδοχής ή 
διάθεσης ως προς την οποία παρέχουν τις υπηρεσίες 
τους». 

β. Η περίπτωση (β) της παραγράφου 7 του άρθρου 6 
αντικαθίσταται ως εξής: «Οι πράξεις που διενεργούνται 
για λογαριασμό τρίτων στο πλαίσιο της συνήθους δρα- 
στηριότηταςτων Αναδοχών, Συμβούλων ή Συνδεδεμένων 
με αυτούς Επιχειρήσεων, όπως ιδίως η εκτέλεση παραγ¬ 
γελιών για λογαριασμό τρίτων από μέλη του Χ.Α.Α., ή η 
διαχείριση επενδυτικών χαρτοφυλακίων πελατών στο 
πλαίσιο εντολής τους». 

γ. Στην παράγραφο 7 του άρθρου 6 προστίθεται περί¬ 
πτωση (ε) ως εξής: «(ε) Η απόκτηση κινητών αξιών από 
τους Αναδόχους ως συνέπεια δέσμευσης που αναγράφε¬ 
ται στο Ενημερωτικό Δελτίο σχετικά με την κάλυψη των 
τυχόν αδιάθετων κινητών αξιών της δημόσιας εγγραφής 
που δεν αναλαμβάνονται από τους επενδυτές». 

δ. Η παράγραφος 8 του άρθρου 6 αντικαθίσταται ως 
εξής: «Οι Ανάδοχοι και οι Σύμβουλοι οφείλουν να μερι¬ 
μνούν ώστε να αποφεύγεται η απόκτηση, κατά τη διάρ¬ 
κεια της Ευαίσθητης Περιόδου, χρηματιστηριακώς ή εξω- 
χρηματιστηριακώς, για ίδιο λογαριασμό, κινητών αξιών 
που αποτελούν αντικείμενο της αναδοχής ή διάθεσης ως 
προς την οποία παρέχουν τις υπηρεσίες τους, από Συν- 
δεδεμένες με αυτούς Επιχειρήσεις, εξαιρουμένων των 
Ασφαλιστικών Εταιριών, των Ανωνύμων Εταιριών Επεν¬ 
δύσεων Χαρτοφυλακίου και των Ανωνύμων Εταιριών Δια¬ 
χείρισης Αμοιβαίων Κεφαλαίων εφόσον οι τελευταίες εγ- 
γράφονται για λογαριασμό αμοιβαίων κεφαλαίων που 
διαχειρίζονται». 

ε. Η παράγραφος 2 του άρθρου 9 αντικαθίσταται ως 
εξής: 

«(α) Στις περιπτώσεις που ο Ανάδοχος ή ο Σύμβουλος, 
ή Συνδεδεμένη με αυτούς Επιχείρηση είναι πιστωτικό 
ίδρυμα ή άλλη επιχείρηση που εποπτεύεται από την Τρά¬ 
πεζα της Ελλάδος σύμφωνα με το άρθρο 8 του Ν. 
2548/1997, τις κατάτηνπαρ. 1 εδ. (β) κυρώσεις επιβάλλει 
η Τράπεζα της Ελλάδος. 

(β) Στις ανωτέρω περιπτώσεις η Επιτροπή Κεφαλαιαγο¬ 
ράς συνεργάζεται με την Τ ράπεζα της Ελλάδος, εφόσον 
τούτο απαιτείται, και διαβιβάζει σε αυτή τα στοιχεία των 
ελέγχων που πραγματοποιεί». 

2. Η απόφαση αυτή, ισχύει από 3.12.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2001 

Ο ΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 3022142/2597/0029 (3) 

Απόσταξη σύκων και αποσύκων από τους διήμερους οι- 
νοπνευματοποιούς Α’ Κατηγορίας του Νομού Μαγνη¬ 
σίας». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το έγγραφο Β 2288/303/7.11.2001 της Γεν. Δ/νσης Τε- 


ΕΘΝ.ΟΙΚΟΝΟΜΙΑΣ 

Χ.ΠΑΧΤΑΣ 

λωνείων και Ε.Φ.Κ. με το οποίο μας διεβίβασε φωτοαντί¬ 
γραφο του υπ’ αριθ. 15450/31.10.2001 εγγράφου του Τε¬ 
λωνείου Βόλου με συνημμένα την αίτηση των διημέρων οι- 
νοπνευματοποιών Α' Κατηγορίας και της Κοινότητας Κερα¬ 
μιδιού της Νομαρχίας Μαγνησίας, με την οποία αιτούνται 
την άδεια για την απόσταξη των σύκων και σποσύκων της 
παραγωγήςτουςωςκαιτοαριθμ. 1510/12.10.2001 σχετικό 
έγγραφο της Κοινότητας Κεραμιδιού. 

2. Το έγγραφο 2876/19.11.2001 της Χημικής Υπηρεσίας 
Βόλου, σύμφωνα με το οποίο τα προς απόσταξη σύκα και 
απόσυκα των εν λόγω παραγωγών, κατόπιν επιτόπιου 
ελέγχου - δειγματοληψίας που αυτή διενήργησε δια χημι¬ 
κού υπαλλήλου της και της εξέτασής τους, είναι κατάλ¬ 
ληλα για το σκοπό αυτό. 

3. α. Τις διατάξεις του άρθρου 5του Ν. 1757/1944 «περί 
τροποποιήσεως και συμπληρώσεως Νόμων αρμοδιότη- 
τοςτου Γενικού Χημείουτου Κράτους», σε συνδυασμό και 
με τις διατάξεις του άρθρου 1 του Ν.Δ. 541/1941. 

β. Τις διατάξεις του υπεδ. 3 του εδ. α'τηςπαρ. 1 του αρ. 
8 του Κ.Ν.Φ.Ο. όπως συμπληρώθηκε με τις διατάξεις της 
παρ. 1 του άρ. 2του Ν.Δ. 2633/53. 

4. Τις διατάξεις του Καν. (Ε.Ο.Κ.) 1576/1989 «για τη θέ¬ 
σπιση των γενικών κανόνων σχετικά με τον ορισμό, το χα¬ 
ρακτηρισμό και την παρουσίαση των αλκοολούχων πο¬ 
τών». 

5. Τις διατάξεις των άρθρων 38 και 55 του Ν. 2127/1993. 

6. Τις διατάξεις του άρθρ. 26 Ατού Ν. 2127/93 (Φ.Ε.Κ. 
48/τ.Α'/6.4.93), όπως προστέθηκε με τις διατάξεις του άρ¬ 
θρου 37του Ν. 2523/1997 (Φ.Ε.Κ. 179/τ.Α'/11.9.1997) «Δι¬ 
οικητικές και ποινικές κυρώσεις στη Φορολογική νομοθε¬ 
σία και άλλες διατάξεις». 

7. Τους λόγους σκοπιμότητας για την οικονομική ενί¬ 
σχυση των συκοπαραγωγώντης Κοινότητας Κεραμιδιού 
του Νομού Μαγνησίας, ως και το γεγονός ότι τα προς 
απόσταξη σύκα και απόσυκα είναι κατάλληλα, σύμφωνα 
με το προαναφερθέν υπό στοιχείο (2) σχετικό έγγραφο 
της Χημικής Υπηρεσίας Βόλου και ότι κατά την υπό προϋ¬ 
ποθέσεις απόσταξη αυτών παράγονται προϊόντα κατάλ¬ 
ληλα για ανθρώπινη κατανάλωση. 

8. Την αριθ. 1100383/1330/Α 0006/31.10.2001 (Φ.Ε.Κ. 
1485/Β/31.10.2001) απόφαση του Πρωθυπουργού και 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

9. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Επιτρέπουμε την απόσταξη σύκων και αποσύκων από 
τους διήμερους οινοπνευματοποιούς Α' Κατηγορίας του 
Νομού Μαγνησίας για την περίοδο 2001-2002 επί κατα¬ 
βολή του προβλεπόμενου από τις σχετικές διατάξεις του 
άρθρου 26α του Ν. 2127/93, όπως προστέθηκε με τις δια¬ 
τάξεις του άρθρου 37 του Ν. 2523/1997 «Διοικητικές και 
ποινικές κυρώσεις στη φορολογική νομοθεσία και άλλες 
διατάξεις» φόρου και σύμφωνα με αυτές και υπό την προ¬ 
ϋπόθεση της τηρήσεως και των λοιπών σχετικών διατάξε- 
ωντου Κ.Ν.Φ.Ο. όπως αυτές ισχύουν σήμερα και του Καν. 
(Ε.Ο.Κ.) 1576/1989. 

2. Οι χωρικά αρμόδιες υπηρεσίες της Γ.Δ.Τ. και Ε.Φ.Κ. 
και του Γ.Χ.Κ. να λάβουν όλα τα ενδεικνυόμενα μέτρα, κα¬ 
τά λόγο αρμοδιότητας, για τη διασφάλιση των συμφερό¬ 
ντων του Δημοσίου ως και της τήρησης των διατάξεων 
του Καν. (Ε.Ο.Κ.) 1576/1989. 

Επί πλέον και για τον προσδιορισμό της παραχθησόμε- 


νης ποσότητας στεμφυλοπνεύματος, η οποία, για τον 
υπολογισμό του αντιστοιχούντος φόρου, τελικά θα ανα- 
χθεί σε χιλ/μα προϊόντος με αλκοολικό βαθμό 35°0 και θα 
γνωστοποιηθεί στο αρμόδιο Τελωνείο Βόλου, η Χημική 
Υπηρεσία Βόλου θα προβεί στον προσδιορισμό του ενε- 
χομένου στα προς απόσταξη σύκα και απόσυκα σακχά- 
ρου, τούτου εκφραζόμενου ως ιμβερτοσάκχαρου, θαλη- 
φθεί δε ως συντελεστής αποδόσεως, ο ισχύων για τα σύ¬ 
κα και απόσυκα βάσει του από 10 Απριλίου 1953 Β.Δ. 
«περί διατιμήσεως του οινοπνεύματος». 

Η απόφασή μας αυτή, να δημοσιευθεί στην Εφημερίδα 
της Κυβερνήσεως. 

Αθήνα, 29 Νοεμβρίου 2001 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. 2/70506/0022 (4) 

Έγκριση υπερωριακής απασχόλησης με αμοιβή κατά τις 

απογευματινές ώρες των υπαλλήλων που υπηρετούν 

στην Γενική Γραμματεία Κοινωνικών Ασφαλίσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.2470/97 (ΦΕΚ40/Α/21.3.97),όπως 
τροποποιήθηκε με το άρθρο 15 του Ν.2592/98 (ΦΕΚ 
7/Α/18.3.98). 

2. Τις αριθμ. 2022941/2297/0022/7.4.98 και 2/8803/- 
0022/8.2.99 εγκυκλίους του Γ.Λ.Κ.. 

3. Την ανάγκη έγκρισης υπερωριακής εργασίας κατά 
τις απογευματινές ώρες γιά τους υπαλλήλους που υπη¬ 
ρετούν στην Γ ενική Γ ραμματεία Κοινωνικών Ασφαλίσεων 
και θα απασχοληθούν υπερωριακά από 1.11.2001 μέχρι 
31.12.2001. 

4. Το γεγονός ότι η δαπάνη που προκαλείται με την από¬ 
φαση ανέρχεται στο ποσό των είκοσι επτά εκατομμυρίων 
δρχ. (27.000.000) και θα βαρύνει την εγγεγραμμένη πίστω¬ 
ση στον προϋπολογισμό της Γ.Γ.Κ.Α. έτους 2001 ΚΑΕ 511. 

5. Την οικ.424/29.5.2000 (ΦΕΚ 700/6.6.2000) απόφαση 
ανάθεσης αρμοδιοτήτων. 

6. Τηναριθμ.2.80345/0004/8.11.1999 ΚΥΑ «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91», αποφασίζουμε: 

Εγκρίνουμε την με αμοιβή υπερωριακή εργασία κατά 
τις απογευματινές ώρες για 165 υπαλλήλους και για 
19.800 ώρες, για το χρονικό διάστημα που αρχίζει ένα μή¬ 
να πριν τη δημοσίευση της απόφασης στην Εφημερίδα 
της Κυβερνήσεως μέχρι 31.12.2001 που υπηρετούν στη 
Γ ενική Γ ραμματεία Κοινωνικών Ασφαλίσεων. 

Η πραγματοποίηση των ωρών θα βεβαιώνεται από τον 
Προϊστάμενο κάθε Διεύθυνσης. 

Η απόφαση αυτή να δημοσιευθεί στην εφημερίδα της 
Κυβέρνησεως. 

Αθήνα, 5 Δεκεμβρίου 2001 
Οι Γενικοί Γραμματείς 

Κοινωνικών Ασφαλίσεων 

Δημοσιονομικής Πολιτικής του Υπουργείου Γεωργίας 

Υπουργείου Οικονομικών και Κοινωνικών Ασφαλίσεων 

I. Κ0ΥΣ0ΥΛΑΚ0Σ ΠΑΝ. ΘΕ0ΦΑΝ0Π0ΥΛ0Σ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/71728/0022 (5) 

Καθιέρωση απογευματινής υπερωριακής εργασίας για 
υπαλλήλους του Υπ. Οικονομικών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν.2470/97, όπως 
αντικαταστάθηκε από το άρθρο 15 του Ν.2592/98. 

2. Την αριθμ.2/38554/0004/23.5.2000 απόφαση για με¬ 
ταβίβαση αρμοδιοτήτων και της εξουσίας να υπογρά¬ 
φουν «Με εντολή Υφυπουργού» στο Γενικό Γραμματέα 
Δημοσιονομικής Πολιτικής κ.λ.π. 

3. Την ανάγκη καθιέρωσης υπερωριακής εργασίας για 
υπαλλήλους των Δ4-Προσωπικού και Δ40-Οικονομικών. 

4. Το γεγονός ότι από την απόφαση αυτή προκαλείται 
δαπάνη ύψους 7.876.500 δραχμών περίπου, σε βάρος 
των πιστώσεων του Κρατικού Προϋπολογισμού για το 
έτος 2001, η οποία θα αντιμετωπισθεί από τις εγγεγραμ¬ 
μένες πιστώσεις στον Ειδ. Φορ. 23-140ΚΑΕ0511. 

5. Το αριθμ. 2/70912/0004/4.12.2001 έγγραφο της Δ.4- 
Προσωπικού, αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας για το χρονικό διάστημα που αρχίζει ένα μή¬ 
να πριν τη δημοσίευση της απόφασης στην Εφημερίδα 
της Κυβερνήσεως μέχρι 31.12.2001, για τον παρακάτω 
αναγραφόμενο αριθμό υπαλλήλων σε κάθε Διεύθυνση 
και μέχρι πενήντα (50) ώρες το μήνα για κάθε υπάλληλο, 
ως εξής: 

1. Για 43 υπαλλήλους της Δ4 -Προσωπικού. 

2. Για 16 υπαλλήλους της Δ40 - Οικονομικού. 

Η δαπάνη που θα προκληθεί από την καθιέρωση της εν 
λόγω υπερωριακής εργασίας θα ανέλθει στο ποσό των 
7.876.500 δρχ. περίπου. 

Στα συνεργεία υπερωριακής απασχόλησης που θα συ- 
σταθούν θα μπορούν να μετέχουν και περισσότεροι υπάλ¬ 
ληλοι καθώς και αποσπασμένοι, εντός του συνολικού 
αριθμού των ωρών που εγκρίνονται με την απόφαση αυ¬ 
τή. 

Η παρούσα να δημοσιευθεί στην Εφημερίδα της Κυβέ¬ 
ρνησης. 

Αθήνα, 4 Δεκεμβρίου 2001 
Με εντολή Υφυπουργού 

Ο Γενικός Γραμματέας Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 2/69323/0022 (6) 

Καθορισμός αποζημίωσης , των μελών της Ομάδας Διοί¬ 
κησης Έργου για την Υλοποίηση του Ολοκληρωμένου 
Πληροφορικού Συστήματος Τελωνείων. (ΟΠΣΤ-ΙΟΙ3). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις: 

α) του άρθρου 89 του Π.Δ. 284/88 «Οργανισμός του 
Υπουργείου Οικονομικών (ΦΕΚ 128 Α') όπως τροποποιή¬ 
θηκε και ισχύει. 

β) του άρθρου 19του Ν. 2470/97 (ΦΕΚ40Α'). 

γ) του άρθρου 40 του Ν. 849/78 (ΦΕΚ 232 Α') όπως συ¬ 
μπληρώθηκε με το άρθρο 8 του Ν.2129/93 (ΦΕΚ 57 Α'). 

δ) του αρ.34του Ν. 1914/90 (ΦΕΚ 178 Α») σε συνδυασμό 
με το αρ. 13 του Ν .2346/95 (ΦΕΚ 220 Α'). 


2. Την αριθμ. 1111988/1757/Α0006/4.11.97 απόφαση 
σύστασης και την αριθμ. 1121887/2084/Α0006/29.10.98 
απόφαση συγκρότησης και ορισμού μελών της εν λόγω 
Ομάδας Διοίκησης Έργου όπως αυτή τροποποιήθηκε, 
συμπληρώθηκε και ισχύει σήμερα. 

3. Την αριθμ. 2/38554/0004/23.5.2000 απόφαση του 
Υφυπουργού Οικονομικών, περί μεταβίβασης αρμοδιοτή¬ 
των στο Γ ενικό Γ ραμματέα Δημοσιονομικής Πολιτικής. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού 25.000.000 δρχ. περίπου, στον Ειδ. Φορέα 
23-150 και ΚΑΕ 0515 οίκον, έτους 2001, στον οποίο οι εγ¬ 
γεγραμμένες πιστώσεις επαρκούν. 

5. Το αριθμ. 1081762/1904/0001Α/Φ59/26.11.2001 έγ¬ 
γραφο της Δ 1-Διοικητικού, αποφασίζουμε: 

1. Καθορίζουμε την αποζημίωση, των μελών-τελωνεια- 
κών υπαλλήλωντης Ομάδας Διοίκησης Έργου του Ο.Π.Σ. 
Τελωνείων για το διάστημα από 1.1.2001 μέχρι 
31.12.2001, στο ποσό των 120.000 δρχ./ανά μήνα: 

Η συνολική ετήσια δαπάνη από την εν λόγω αποζημίω¬ 
ση δεν θα ξεπεράσει την αναγραφόμενη στη παρ. 4 του 
προοιμίου της απόφασης. 

2. Η καταβολή των αποζημιώσεων θα γίνεται μετά από 
έλεγχο και βεβαίωση του Γενικού Γραμματέα Πληροφο¬ 
ρικών Συστημάτων για το πρόσθετο χρόνο εργασίας (πέ- 
ραντου κανονικού ωραρίου, Κυριακές και εξαιρέσιμα), το 
βαθμό συμμετοχής καιτηντήρηση του χρονοδιαγράμμα¬ 
τος εκτέλεσης του έργου. Σε περίπτωση μερικής συμμε¬ 
τοχής δικαιούχων στα ανωτέρω θα γίνεται ανάλογη περι¬ 
κοπή της αποζημίωσης. Επίσης , η ως άνω αποζημίωση 
δεν καταβάλλεται κατά το χρόνο της κανονικής άδειας. 

3. Σε περίπτωση που ένα μέλος συμμετέχει σε δύο ή πε¬ 
ρισσότερες ομάδες έργου ή σε άλλα προγράμματα υπε- 
ρωριακής απασχόλησης θα λαμβάνει αποζημίωση από 
μία ομάδα έργου ή πρόγραμμα υπερωριακής απασχόλη¬ 
σης κατ’ επιλογήν του, λαμβανομένης υπόψη αθροιστικά 
της προσφοράς του σε όλες τις ομάδες και τα προγράμ¬ 
ματα υπερωριακής απασχόλησης που τυχόν συμμετέχει. 

4. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 7 Δεκεμβρίου 2001 
Με εντολή Υφυπουργού 
Ο Γ ενικός Γ ραμματέας 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

(7) 

Ανάκληση Απόφασης Πολιτογράφησης. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τη Φ. 43877/29303/4.12.2001 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, ανα¬ 
καλείται η Φ. 43877/28823/26.11.1999 όμοια απόφαση 
που αφορούσε την πολιτογράφηση της αλλογενούς αλ¬ 
λοδαπής ΦΙΛΙΠΠΑ Μαία συζ. Ιωάννη και δημοσιεύθηκε 
στο ΦΕΚ 382/24.3.2000 (τ. Β'.), γιατί παρήλθε η προθεσμία 
του ενός έτους από την ημερομηνία δημοσίευσης της ως 
άνω υπουργικής απόφασης χωρίς η ανωτέρω να παρου- 
σιασθεί για να δώσει τον όρκο του Έλληνα πολίτη σύμ¬ 
φωνα με το άρθρο 9 παρ. 1, του Κ.Ε.Ι. όπως τροποποιή¬ 
θηκε με το άρθρο 4 του Ν. 1438/84. 

Ο ΥΦΥΠΟΥΡΓΟΣ 

Λ. ΠΑΠΑΔΗ ΜΑΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

( 8 ) 

Διόρθωση Απόφασης Πολιτογράφησης. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΜετηΦ. 52937/31528/4.12.2001 απόφαση του Υφυπουρ¬ 
γού Εσωτερικών, Δημ. Διοίκησης & Αποκ/σης, διορθώνεται 
η Φ. 52937/10656/14.9.2001 απόφασή μας που δημοσιεύ- 
θηκεστο ΦΕΚ 1301/8.10.2001 (τεύχος Β') ως προς τα ονο- 
ματεπωνυμικάτης στοιχεία από το εσφαλμένο «ΓΚΕΡΡΕΡΟ 
ΡΑΜΟΝΑ-ΒΙΡΤΟΥΝΤΕΣ του ΡΑΜΟΝ» στο ορθό «ΓΚΕΡΡΕ¬ 
ΡΟ ΡΑΜΟΝΑ - ΒΙΡΤΟΥΝΤΕΣτης ΕΛΣΑ - ΜΑΡΙΑΣ». 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

Αριθ. οικ. 52716 (9) 

Κατασκευές και εγκαταστάσεις στους κοινόχρηστους 
χώρους του οικισμού για τις οποίες δεν απαιτείται 
άδεια οικοδομής. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1577/85 (ΦΕΚ210Α'/18.12.85) και 
ειδικότερα του άρθρου 19παρ. 1 αυτού. 

2. Τις διατάξεις του Ν. 2831/2000 (ΦΕΚ 140Α/13.6.2000) 
και ειδικότερα του άρθρου 16 παρ. 1 και 2 εδάφια α και β 
αυτού. 

3. Την 78753/14573/5.11.86 απόφαση Υπ. ΠΕΧΩΔΕ. 

4. Την 81264/21.2.2000 απόφαση Υπ. ΠΕΧΩΔΕ. 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Δεν απαιτείται οικοδομική άδεια στις εξής κατηγορίες 
κατασκευών ή εγκαταστάσεων μέσα στους κοινόχρη¬ 
στους χώρους του οικισμού. 

α) Έργα και κατασκευές απαραίτητες για τη διαμόρφω¬ 
ση και προστασία του εδάφους όπως: κλίμακες, κεκλιμέ¬ 
να επίπεδα (ράμπες), τοίχοι, τοιχεία αντιστήριξης, μικρές 
πεζογέφυρες, περιφράξεις, διάδρομοι, εκσκαφές καιεπι- 
χώσεις και πάσης φύσεως δίκτυα υποδομής 

β) Κατασκευές και εγκαταστάσεις εξοπλισμού για την λει- 
τουργία των χώρων όπως: στέγαστρα, κιόσκια, τέντες και 
περίπτερα που συνολικά δενπρέπει να υπερβαίνουντο 20% 
της επιφάνειας του κοινόχρηστου χώρου και θα πρέπει να 
εντάσσονται σε εγκεκριμένο συνολικό σχεδίασμά. Επίσης 
επιτρέπονται εγκαταστάσεις υπαίθριων παιδότοπων και 
άθλησης, όπως διάδρομοι βάδην ή απλά όργανα άθλησης 
που δεν συνιστούν αθλητική εγκατάσταση, πάγκοι, φυλάκια 
μέχρι 4,0 μ2, μικρές αποθήκες απαραίτητων εργαλείων μέ- 
χρι4,0 μ2, αποχωρητήρια επιφάνειας μέχρι 4,0 μ2, τεχνητές 
κερκίδες μέχρι 50 ατόμων, μικρά αποδυτήρια για. την εξυ¬ 
πηρέτηση των χώρων άθλησης και των παιδότοπων μέχρι 
6,00μ2 και μέγιστο ύψος 2,70 μ, εγκαταστάσεις φωτισμού, 
τηλεφωνικοί θάλαμοι και μονάδες οπτικού δικτύου (ΜΟΔή 
ΟΝΚ) (Υπαίθριοι Κατανεμητές Οπτικού Δικτύου). 

γ) Κατασκευές για τον εξωραϊσμό τους, όπως εγκατα¬ 
στάσεις στήριξης και αναρρίχησης φυτών, σιντριβάνια, 
ανθοδόχες λίμνες (με τους απαραίτητους χώρους, δεξα¬ 
μενές και άντλησης) και γενικά κατασκευές για την εξυ¬ 
πηρέτηση του προορισμού των χώρων αυτών. 

δ) Εγκαταστάσεις μνημείων και τοποθέτηση έργων τέ¬ 
χνης, καθώς και περιπτέρων για σταθμαρχεία ή πώληση 


καρτών και εισιτηρίων των αστικών ή υπεραστικών συ¬ 
γκοινωνιών εφόσον εξυπηρετούν αστικές ανάγκες. 

Η επιφάνεια και η αισθητική ένταξη των παραπάνω πε¬ 
ριπτέρων στο περιβάλλον καθώς και η θέση τους που δεν 
θα παρεμποδίζει την κίνηση πεζών και οχημάτων, ελέγχε¬ 
ται και εγκρίνεται από την ΕΠΑΕ μετά από πρόταση του 
αρμόδιου για την λειτουργία φορέα και γνώμη του οικεί¬ 
ου Ο.Τ.Α και σύμφωνα με την ΚΥΑ Φ44 3531 /69 και το α22 
του Ν.Δ 1044/71. 

Όλες οι παραπάνω κατασκευές και εγκαταστάσεις θα 
μπορούν να αποτελούν ένα ενιαίο αισθητικό σύνολο και 
πραγματοποιούνται από τον οικείο δήμο ή κοινότητα ή 
από άλλους δημόσιους ή ιδιωτικούς φορείς ή νομικά πρό¬ 
σωπα ή ιδιώτες, μετά από έγκριση της αντίστοιχης μελέ¬ 
της από την αρμόδια κατά περίπτωση υπηρεσία της Νο¬ 
μαρχίας ή του Ο.Τ.Α, εφόσον διαθέτει τεχνική υπηρεσία. 

ε) Επίσης στους κοινόχρηστους χώρους επιτρέπονται 
τα δίκτυα υποδομής και οι εγκαταστάσεις κοινής ωφέλει¬ 
ας, βάσει μελετών και σχεδίων στα οποία απεικονίζεται η 
κατασκευή των έργων και τα οποία κοινοποιούνται στους 
οικείους Ο.Τ.Α. 

Στην περίπτωση υπέργειων εγκαταστάσεων απαιτείται 
έγκριση της αρμόδιας ΕΠΑΕ μετά από γνώμη του οικείου 
Ο.Τ.Α. 

Οι υπ’ αριθμ. 78753/14573/5.11.86 και 81264/21.2.2000 
αποφάσεις καταργούνται. 

Η παρούσα να δημοσιευθεί στην Εφημερίδα της Κυ- 
βερνήσεως. 


Αθήνα, 20 Νοεμβρίου 2001 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 
-♦- 

Αριθ. 191480 

Αποστολή παιδιών υπαλλήλων ΟΕΚ 
σε βρεφονηπιακούς σταθμούς. 


( 10 ) 


Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 18 του Ν. 2224/94 (ΦΕΚ 112/Α/94). 
β) Του άρθρου 12τουΝ. 1849/89 (ΦΕΚ 113/Α/89). 
γ) Του Ν.Δ. 2963/54 (ΦΕΚ 195/Α/54). 
δ) Του Π .Δ. 394/96 (ΦΕΚ 266/Α/4.12.96). 
ε) Του άρθρου 2του Ν. 2286/95 (ΦΕΚ 19/Α/95). 
στ) Του άρθρου 22 του Ν. 2362/95 (ΦΕΚ 247/Α/95). 
ζ) Του άρθρου 27 του Ν. 2081/92 (ΦΕΚ 154/Α/92), όπως 
αντικαταστάθηκε με την παρ. 2α του άρθρου 1 του Ν. 
2469/97 (ΦΕΚ 38/Α/14.3.97). 

2. Την αδυναμία Ίδρυσης και Λειτουργίας Βρεφονηπια¬ 
κών και Παιδικών Σταθμών από τον ΟΕΚ. 

3. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του ΟΕΚ οικονο¬ 
μικού έτους 2001 ύψους 21.622.500 δρχ. που θα βαρύνει 
τον ΚΑΕ 4123 «Δαπάνες κάθε είδους λειτουργίας ειδικών 
σχολείων» και δαπάνη ύψους 43.245.058 δρχ. που θα εγ¬ 
γράφει στον ίδιο ΚΑΕ του προϋπολογισμού του ΟΕΚ οι¬ 
κονομικού έτους 2002. 

4. Την απόφαση αριθμ. 80088/31.10.2001 «Ανάθεση αρ¬ 
μοδιοτήτων στους Υφυπουργούς Εργασίας και Κοινωνι¬ 
κών Ασφαλίσεων» του Πρωθυπουργού και του Υφυπουρ¬ 
γού Εργασίας και Κοινωνικών Ασφαλίσεων. 

5. Την αριθ. 1100383/1330/Α006/31.10.2001 απόφαση 
«Καθορισμός αρμοδιοτήτων των Υφυπουργών Οικονομι¬ 
κών» του Πρωθυπουργού και του Υπουργού Οικονομι- 
κω'ν (ΦΕΚ 1485/Β). 

5. Το έγγραφο αριθ. 29014/28.9.2001 του ΟΕΚ, αποφα¬ 
σίζουμε: 

Αποδεχόμαστε την απόφαση που έλαβε το Δ.Σ. του Ορ¬ 
γανισμού Εργατικής Κατοικίας κατά τη συνεδρίασή του 
αριθ. 39/28.9.2001 και εγκρίνουμε την αποστολή 100 πε¬ 
ρίπου παιδιών των υπαλλήλων του ΟΕΚ σε βρεφονηπια¬ 
κούς σταθμούς και τη διάθεση ποσού δρχ. επτακόσιας 
μίας χιλιάδων εκατόν δέκα τεσσάρων (701.114) δρχ. για 
κάθε βρέφος και εξακοσίων είκοσι έξι χιλιάδων διακοσίων 
μίας (626.201) δρχ. για κάθε νήπιο, συμπεριλαμβανομέ¬ 
νου και του Φ.Π.Α. για τη σχολική περίοδο 2001 - 2002. 

Για την εξόφληση της σχετικής δαπάνης απαιτείται δελ¬ 
τίο παροχής υπηρεσιών, φορολογική ενημερότητα και 
κάθε άλλο δικαιολογητικό προβλεπόμενο από τις κείμε¬ 
νες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2001 

ΟΙ ΥΦΥΠΟΥΡΓΟΙ 

ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΦΛΩΡΙΔΗΣ ΕΛΕΥΘΕΡΙΟΣ ΤΖΙΟΛΑΣ 

-♦- 

Αριθ. οικ. 42582 (11) 

Τροποποίηση της 39808/10.9.1998 απόφασης Υπουρ¬ 
γού Πολιτισμού. 

Η ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του Ν. 2218/94 και του Ν. 2240/94. 

2. Τις όμοιες του Π.Δ. 30/96 «Κώδικα Νομαρχιακής Αυ¬ 
τοδιοίκησης». 


3. Το άρθρο 8 του Ν. 2819/2000 ΥΠ.ΠΟ. «Περί μεταβί¬ 
βασης αρμοδιότητας χορήγησης αδειών ίδρυσης και λει¬ 
τουργίας Ερασιτεχικών Σχολών Χορού». 

4. Τον Ν. 1158/81 «Περί Οργανώσεως και Διοικήσεως 
Σχολών Ανωτέρας Καλλιτεχνικής Εκπαιδεύσεως» (ΦΕΚ 
197/Α/13.5.81). 

5. Το Π.Δ. 457/83 (ΦΕΚ 174/Α/83) ίδρυση και λειτουργία 
Ερασιτεχνικών Σχολών Χορού. 

6. Το άρθρο 15του Ν. 1348/83 «Διάλυσητου Ν.Π.Δ.Δ. με 
την επωνυμία Άρμα Θέσπιδος και άλλες διατάξεις (ΦΕΚ 
47/Α/14.4.83)». 

7. Την με αρ. 39808/10.9.1998 (Φ.Ε.Κ 1044/ Β/16.10.98) 
απόφαση του ΥΠ.ΠΟ., με την οποία χορηγήθηκε άδεια 
ίδρυσης και λειτουργίας Ερασιτεχνικής Σχολής Χορού 
στην Όλγα Τσεριώνη-Στεφανίδου, στο επί της οδού 
Αχάΐας 26, του Δήμου Αθηναίων, κτίριο. 

8. Αίτηση της Όλγας Στεφανίδου, για αλλαγή επωνυ¬ 
μίας της Σχολής, λόγω αλλαγής ταυτότητας, αποφασί¬ 
ζουμε: 

1. Τροποποιούμε την με αρ. 39808/10.9.1998 (ΦΕΚ 
1044/Β/16.10.98) απόφαση ΥΠ.ΠΟ., ως προς την επωνυ¬ 
μία της Σχολής. 

2. Επωνυμία της Σχολής ορίζεται: «Ερασιτεχνική Σχολή 
Χορού Όλγας Στεφανίδου». 

3. Έδρα της Σχολής παραμένει η ίδια. 

4. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού. 

5. Η με αρ. 39808/10.9.1998 (ΦΕΚ 1044/Β/16.10.98) 
απόφαση ΥΠ.ΠΟ. παύει ισχύουσα. 

Η παρούσα να δημοσιευθεί στην Εφημερίδα της Κυβε¬ 
ρνήσεως. 

Αθήνα, 23 Νοεμβρίου 2001 

Η Νομάρχης 
ΕΛΕΝΗ ΜΠΕΣΜΠΕΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




